CELEX: 31994D0575
Language: el
Date: 1994-07-20 00:00:00
Title: 94/575/ΕΚ: Απόφαση της Επιτροπής της 20ής Ιουλίου 1994 για τον καθορισμό της διαδικασίας ελέγχου, βάσει του κανονισμού (ΕΟΚ) αριθ. 259/93 του Συμβουλίου, όσον αφορά ορισμένες αποστολές αποβλήτων προς ορισμένες χώρες μη μέλη του ΟΟΣΑ (Κείμενο που παρουσιάζει ενδιαφέρον για τον ΕΟΧ)

Avis juridique important

|

31994D0575

94/575/ΕΚ: Απόφαση της Επιτροπής της 20ής Ιουλίου 1994 για τον καθορισμό της διαδικασίας ελέγχου, βάσει του κανονισμού (ΕΟΚ) αριθ. 259/93 του Συμβουλίου, όσον αφορά ορισμένες αποστολές αποβλήτων προς ορισμένες χώρες μη μέλη του ΟΟΣΑ (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 220 της 25/08/1994 σ. 0015 - 0020 Φινλανδική ειδική έκδοση: Κεφάλαιο 15 τόμος 13 σ. 0209  Σουηδική ειδική έκδοση: Κεφάλαιο 15 τόμος 13 σ. 0209 

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Ιουλίου 1994 για τον καθορισμό της διαδικασίας ελέγχου, βάσει του κανονισμού (ΕΟΚ) αριθ. 259/93 του Συμβουλίου, όσον αφορά ορισμένες αποστολές αποβλήτων προς ορισμένες χώρες μη μέλη του ΟΟΣΑ (Κείμενο που παρουσιάζει  ενδιαφέρον για τον ΕΟΧ) (94/575/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 259/93 του Συμβουλίου της 1ης Φεβρουαρίου 1993 σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας, καθώς και κατά την είσοδο και έξοδό τους (1), και το άρθρο 17 παράγραφος 3,  Εκτιμώντας:  ότι το άρθρο 1 παράγραφος 3 στοιχείο α) του κανονισμού (ΕΟΚ) αριθ. 259/93 εξαιρεί από το πεδίο εφαρμογής του αποστολές αποβλήτων προοριζόμενων μόνο για ανάκτηση, αναγραφόμενων στο παράρτημα ΙΙ του ίδιου αυτού κανονισμού, εκτός αν αυτό προβλέπεται,  μεταξύ άλλων, στο άρθρο 17 παράγραφοι 1, 2 και 3- ότι, σύμφωνα με το άρθρο 17 παράγραφος 1, η Επιτροπή έχει κοινοποιήσει, σε κάθε χώρα για την οποία δεν ισχύει η απόφαση του Συμβουλίου ΟΟΣΑ της 30ής Μαρτίου 1992 για τον έλεγχο των διασυνοριακών μετακινήσεων αποβλήτων προοριζόμενων για εργασίες  ανάκτησης, τον κατάλογο των αποβλήτων που περιλαμβάνονται στο παράρτημα ΙΙ του κανονισμού (ΕΟΚ) αριθ. 259/93 και έχει ζητήσει είτε να της επιβεβαιωθεί ότι τα εν λόγω απόβλητα δεν υπόκεινται σε έλεγχο στη χώρα προορισμού είτε να αναφερθεί κατά πόσον τα  εν λόγω απόβλητα πρέπει να υπόκεινται στις διαδικασίες ελέγχου των αποβλήτων που παρατίθενται στο παράρτημα ΙΙΙ ή IV του κανονισμού ή στη διαδικασία του άρθρου 15 του εν λόγω κανονισμού- ότι ορισμένες χώρες έχουν δηλώσει πως τα απόβλητα αυτά πρέπει να υπόκεινται σε κάποια από τις εν λόγω διαδικασίες ελέγχου- ότι η Επιτροπή έχει αναφέρει τις περιπτώσεις αυτές στην επιτροπή που συγκροτείται με βάση το άρθρο 18 της οδηγίας 75/442/ΕΟΚ του Συμβουλίου της 15ης Ιουλίου 1975 περί των στερεών αποβλήτων (2), όπως τροποποιήθηκε τελευταία από την οδηγία 91/692/ΕΟΚ  (3)- ότι, σύμφωνα με το άρθρο 17 παράγραφος 3, τα εν λόγω απόβλητα υπόκεινται σε έλεγχο στη χώρα προορισμού ή, εφόσον έχει ζητηθεί από κάποια από τις χώρες αυτές, οι εξαγωγές των εν λόγω αποβλήτων προς την υπόψη χώρα υπόκεινται σε έλεγχο- ότι η Επιτροπή, κατόπιν διαβουλεύσεων με τη χώρα προορισμού, καθορίζει τις εφαρμοζόμενες διαδικασίες ελέγχου,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  1. Η διαδικασία ελέγχου, η εφαρμοζόμενη για απόβλητα αναφερόμενα στο παράρτημα ΙΙΙ του κανονισμού (ΕΟΚ) αριθ. 259/93, εφαρμόζεται σε εξαγωγές προς τις χώρες τις αναφερόμενες στο παράρτημα Α της παρούσας απόφασης όσον αφορά τις κατηγορίες  αποβλήτων οι οποίες αναφέρονται στο παράρτημα ΙΙ του ως άνω κανονισμού που επίσης αναφέρονται στο παράρτημα Α.  2. Η διαδικασία ελέγχου, η εφαρμοζόμενη για απόβλητα του παραρτήματος IV του κανονισμού (ΕΟΚ) αριθ. 259/93, εφαρμόζεται για εξαγωγές προς τις χώρες τις αναφερόμενες στο παράρτημα Β της παρούσας απόφασης όσον αφορά τις κατηγορίες αποβλήτων οι οποίες  αναφέρονται στο παράρτημα ΙΙ του ως άνω κανονισμού που επίσης αναφέρονται στο παράρτημα Β.  3. Η διαδικασία ελέγχου, η καθοριζόμενη στο άρθρο 15 του κανονισμού (ΕΟΚ) αριθ. 259/93, εφαρμόζεται για εξαγωγές προς τις χώρες τις αναφερόμενες στο παράρτημα Γ της παρούσας απόφασης όσον αφορά τις κατηγορίες αποβλήτων οι οποίες αναφέρονται στο  παράρτημα ΙΙ του ως άνω κανονισμού που επίσης αναφέρονται στο παράρτημα Γ.   Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 20 Ιουλίου 1994.  Για την Επιτροπή Leon BRITTAN Μέλος της Επιτροπής  (1) ΕΕ αριθ. L 30 της 6. 2. 1993, σ. 1.  (2) ΕΕ αριθ. L 194 της 25. 7. 1975, σ. 39.  (3) ΕΕ αριθ. L 377 της 31. 12. 1991, σ. 48.      ΠΑΡΑΡΤΗΜΑ Α   Χώρες προς τις οποίες αποστολές ορισμένων κατηγοριών αποβλήτων αναφερόμενες στο παράρτημα ΙΙ ("πράσινος κατάλογος") του κανονισμού (ΕΟΚ) αριθ. 259/93 του Συμβουλίου πρέπει να εκτελούνται υποκείμενες στη διαδικασία ελέγχου την εφαρμοζόμενη για τα  απόβλητα του παραρτήματος ΙΙΙ ("πορτοκαλής κατάλογος") του ιδίου κανονισμού. Επίσης δίδονται οι καλυπτόμενες κατηγορίες αποβλήτων του παραρτήματος ΙΙ  ΜΑΚΑΟ: Όλοι οι τύποι.  ΠΟΛΩΝΙΑ: Όλοι οι τύποι εκτός:  Οι ακόλουθοι τύποι που περιλαμβάνονται στο τμήμα ΙΑ ("Απόβλητα από βιομηχανίες τροφίμων και βιομηχανίες μεταποίησης γεωργικών προϊόντων").  2301 00 Αλεύρια, σκόνες και συσσωματώματα με μορφή σβόλων, αποξηραμένα, αποστειρωμένα και σταθεροποιημένα, από κρέας ή παραπροϊόντα σφαγίων, ψάρια ή καρκινοειδή (μαλακόστρακα), μαλάκια ή άλλα ασπόνδυλα υδρόβια, ακατάλληλα για τη διατροφή του ανθρώπου  αλλά κατάλληλα για άλλους σκοπούς. Ινώδη κατάλοιπα ξιγκιών 2302 00 Πίτουρα εν γένει και άλλα υπολείμματα, έστω και συσσωματωμένα με μορφή σβόλων, από το κοσκίνισμα, το άλεσμα ή άλλες κατεργασίες των δημητριακών ή οσπρίων 2303 00 Κατάλοιπα αμυλοποιίας και παρόμοια κατάλοιπα, πολτοί τεύτλων, υπολείμματα ζαχαροκάλαμου και άλλα απορρίμματα ζαχαροποιίας, υπολείμματα και απορρίμματα ζυθοποιίας ή οινοπνευματοποιίας, έστω και συσσωματωμένα με μορφή σβόλων 2304 00 Πίτες και άλλα υπολείμματα, έστω και σπασμένα ή συσσωματωμένα με μορφή σβόλων, από την εξαγωγή του σογιέλαιου που χρησιμοποιούνται για ζωοτροφές 2305 00 Πίτες και άλλα στερεά υπολείμματα, έστω και σπασμένα ή συσσωματωμένα με μορφή σβόλων, από την εξαγωγή του αραχιδέλαιου που χρησιμοποιούνται για ζωοτροφές 2306 00 Πίτες και άλλα στερεά υπολείμματα, έστω και σπασμένα ή συσσωματωμένα με μορφή σβόλων, από την εξαγωγή φυτικών λιπών ή λαδιών αραχιδέλαιου που χρησιμοποιούνται για ζωοτροφές ΤΑΪΛΑΝΔΗ: 1. Οι ακόλουθοι τύποι που περιλαμβάνονται στο τμήμα Α ("Απορρίμματα μετάλλων και κραμάτων αυτών υπό μεταλλική μορφή που δεν επιδέχεται διασπορά"):  α) Τα ακόλουθα απορρίμματα και θραύσματα μη σιδηρούχων μετάλλων και των κραμάτων αυτών:  7503 00 Απορρίμματα και θραύσματα νικελίου 7802 00 Απορρίμματα και θραύσματα μολύβδου 8105 10 Απορρίμματα και θραύσματα κοβαλτίου 8107 10 Απορρίμματα και θραύσματα καδμίου 8110 00 Απορρίμματα και θραύσματα αντιμονίου 8112 11 Απορρίμματα και θραύσματα βηρυλλίου 8112 20 Απορρίμματα και θραύσματα χρωμίου 8112 40 Απορρίμματα και θραύσματα βαναδίου 8112 91 Απορρίμματα και θραύσματα:  - αφνίου - ινδίου - νιοβίου - ρηνίου - γαλλίου - θαλλίου 2805 30 Απορρίμματα και θραύσματα θορίου και σπανίων γαιών 2804 90 Απορρίμματα και θραύσματα σεληνίου 2804 50 Απορρίμματα και θραύσματα τελλουρίου.  2. Όλοι οι τύποι που περιλαμβάνονται στο τμήμα Β ("Άλλα απόβλητα που περιέχουν μέταλλα και προέρχονται από την τήξη, τη σύντηξη και τον εξευγενισμό των μετάλλων").  3. Οι ακόλουθοι τύποι που περιλαμβάνονται στο τμήμα Γ ("Απόβλητα εργασιών εξορύξεως") 2529 21 Άστριος - λευκίτης - νεφελίνης και νεφελοσυενίτης - αργυραδάμας με κατά βάρος περιεκτικότητα σε χλωριούχο ασβέστιο 97 % ή και λιγότερο.  4. Όλοι οι τύποι που περιλαμβάνονται στο τμήμα Δ ("Απορρίμματα πλαστικών υλών υπό στερεά μορφή").  5. Όλοι οι τύποι που περιλαμβάνονται στο τμήμα ΣΤ ("Απορρίμματα από γυαλί υπό μορφή που δεν επιδέχεται διασπορά").  6. Όλοι οι τύποι που περιλαμβάνονται στο τμήμα Ζ ("Απορρίμματα κεραμικών υπό μορφή που δεν επιδέχεται διασπορά").  7. Όλοι οι τύποι που περιλαμβάνονται στο τμήμα - ("Απορρίμματα από καουτσούκ").  8. Οι ακόλουθοι τύποι που περιλαμβάνονται στο τμήμα ΙΓ ("Άλλα απόβλητα"):  2621 Αιωρούμενη τέφρα, κατακαθειμένη τέφρα και σκωρίες σταθμών παραγωγής ηλεκτρικής ενέργειας που λειτουργούν με άνθρακα - Απορρίμματα αχύρου - Απορρίμματα σκυροδέματος - Μεταχειρισμένοι καταλύτες:  - Ρευστοί καταλύτες πυρολύσεως - Καταλύτες που περιέχουν πολύτιμα μέταλλα - Μεταλλικοί καταλύτες μεταπτώσεως - Απενεργοποιημένα μηκύλια μυκήτων από την παραγωγή πενικιλλίνης που χρησιμοποιούνται σαν ζωοτροφές 2618 00 Σκουριές υψικαμίνων με μορφή σπυρωτής σκόνης που προέρχονται από την κατεργασία του σιδήρου ή του χάλυβα 2619 00 Σκουριές που προέρχονται από την κατεργασία του σιδήρου ή του χάλυβα 3103 20 Σκουριές αποφωσφόρωσης που προέρχονται από την κατεργασία του σιδήρου ή του χάλυβα και χρησιμοποιούνται, μεταξύ άλλων, για φωσφορικά λιπάσματα 2621 00 Σκουριές που προέρχονται από την κατεργασία του χαλκού, χημικώς σταθεροποιημένες με σημαντική περιεκτικότητα σε σίδηρο και κατεργασμένες βάσει βιομηχανικών προδιαγραφών που προορίζονται για την οικοδομή και για λειαντικές εφαρμογές 2621 00 Εξουδετερωμένη ερυθρά ιλύς που προέρχεται από την παραγωγή αλουμίνας 2621 00 Χρησιμοποιημένος ενεργός άνθρακας - Θείο σε στερεά μορφή.     ΠΑΡΑΡΤΗΜΑ Β   Χώρες προς τις οποίες αποστολές ορισμένων κατηγοριών αποβλήτων αναφερόμενες στο παράρτημα ΙΙ ("πράσινος κατάλογος") του κανονισμού (ΕΟΚ) αριθ. 259/93 του Συμβουλίου πρέπει να εκτελούνται υποκείμενες στη διαδικασία ελέγχου την καθοριζόμενη για τα  απόβλητα του παραρτήματος IV ("κόκκινος κατάλογος") του ιδίου κανονισμού. Επίσης δίδονται οι καλυπτόμενες κατηγορίες αποβλήτων του παραρτήματος ΙΙ  ΑΡΓΕΝΤΙΝΗ Όλοι οι τύποι.  ΒΡΑΖΙΛΙΑ 1. Οι ακόλουθοι τύποι που περιλαμβάνονται στο τμήμα Α ("Απορρίμματα μετάλλων και κραμάτων αυτών υπό μεταλλική μορφή που δεν επιδέχεται διασπορά"):  α) Τα ακόλουθα σιδηρούχα απορρίμματα και θραύσματα - πλιθωμένα απορρίμματα σιδήρου ή χάλυβα:  7204 10 Απορρίμματα και θραύσματα χυτοσιδήρου 7204 21 Απορρίμματα και θραύσματα ανοξείδωτου χάλυβα 7204 29 Απορρίμματα και θραύσματα άλλων χαλυβοκραμάτων 7204 30 Απορρίμματα και θραύσματα από επικασιτερωμένο σίδηρο ή χάλυβα 7204 41 Αποτορνεύματα, βοστρυχωτά αποκόμματα, αποκόμματα, υπολείμματα αλέσματος, πριονίσματα, ρινίσματα και απορρίμματα από την αποτύπωση ή το κόψιμο σε σχήματα, έστω και σε δέματα 7204 49 Άλλα σιδηρούχα απορρίμματα και θραύσματα 7204 50 Πλινθωμένα απορρίμματα.  β) Απορρίμματα και θραύσματα των ακολούθων μη σιδηρούχων μετάλλων και των κραμάτων αυτών:  7404 00 Απορρίμματα και θραύσματα χαλκού 7503 00 Απορρίμματα και θραύσματα νικελίου 7602 00 Απορρίμματα και θραύσματα αλουμινίου ex 7802 00 Απορρίμματα και θραύσματα μολύβδου 7902 00 Απορρίμματα και θραύσματα ψευδαργύρου ex 8102 91 Απορρίμματα και θραύσματα μολυβδενίου ex 8103 10 Απορρίμματα και θραύσματα τανταλίου 8104 20 Απορρίμματα και θραύσματα μαγνησίου ex 8108 10 Απορρίμματα και θραύσματα τιτανίου ex 8111 00 Απορρίμματα και θραύσματα μαγγανίου ex 8112 20 Απορρίμματα και θραύσματα χρωμίου ex 8112 40 Απορρίμματα και θραύσματα βαναδίου.  2. Οι ακόλουθοι τύποι απορριμμάτων που περιλαμβάνονται στο τμήμα ΙΓ ("Άλλα απόβλητα"):  2618 00 Σκουριές υψικαμίνων με μορφή σπυρωτής σκόνης που προέρχονται από την κατεργασία του σιδήρου ή του χάλυβα ex 2619 00 Σκουριές που προέρχονται από την κατεργασία του σιδήρου ή του χάλυβα ΚΡΟΑΤΙΑ Όλοι οι τύποι.  ΤΣΕΧΙΚΗ ΔΗΜΟΚΡΑΤΙΑ Όλοι οι τύποι.  ΕΣΘΟΝΙΑ 1. Οι ακόλουθοι τύποι που περιλαμβάνονται στο τμήμα Α ("Απορρίμματα μετάλλων και των κραμάτων αυτών υπό μεταλλική μορφή που δεν επιδέχονται διασπορά"):  Τα ακόλουθα απορρίμματα και θραύσματα μη σιδηρούχων μετάλλων και των κραμάτων αυτών:  7802 00 Απορρίμματα και θραύσματα μολύβδου 8107 10 Απορρίμματα και θραύσματα καδμίου 8110 00 Απορρίμματα και θραύσματα αντιμονίου 8112 11 Απορρίμματα και θραύσματα βηρυλλίου 8112 91 Απορρίμματα και θραύσματα θαλλίου 2805 30 Απορρίμματα και θραύσματα θορίου και σπανίων γαιών 2804 90 Απορρίμματα και θραύσματα σεληνίου 2804 50 Απορρίμματα και θραύσματα τελλουρίου.  2. Οι ακόλουθοι τύποι περιλαμβάνονται στο τμήμα Δ ("Απορρίμματα πλαστικών υλών υπό στερεά μορφή"):  α) Απορρίμματα, ξύσματα και θραύσματα πλαστικών υλών:  3915 30 - Από πολυμερή χλωριούχου βινυλίου β) Ρητίνες και προϊόντα συμπυκνώσεως:  - ουρεϊκές ρητίνες φορμαλδεΐδης - φαινολικές ρητίνες φορμαλδεΐδης - μελαμινικές ρητίνες φορμαλδεΐδης - εποξειδικές ρητίνες - αλκυδικές ρητίνες - πολυαμίδια.  3. Οι ακόλουθοι τύποι που περιλαμβάνονται στο τμήμα Θ ("Απορρίμματα από καουτσούκ"):  4012 20 Μεταχειρισμένα ελαστικά τροχοφόρων.  4. Οι ακόλουθοι τύποι που περιλαμβάνονται στο τμήμα ΙΓ ("Άλλα απόβλητα"):  - Κατεστραμένα οχήματα που δεν περιέχουν κανένα υγρό - Μεταχειρισμένα ανοδικά ηλεκτρόδια από οπτάνθρακα (κοκ) πετρελαίου και πίσσα πετρελαίου - Γύψος από αποθείωση καπνού - Αιωρούμενη τέφρα, κατακαθήμενη τέφρα και σκωρίες σταθμών παραγωγής ηλεκτρικής ενέργειας που λειτουργούν με άνθρακα - Μεταχειρισμένοι καταλύτες:  - Ρευστοί καταλύτες πυρωλύσεως - Καταλύτες που περιέχουν πολύτιμα μέταλλα - Μεταλλικοί καταλύτες μεταπτώσεως 2618 00 Σκουριές υψικαμίνων με μορφή σπυρωτής σκόνης που προέρχονται από την κατεργασία του σιδήρου ή του χάλυβα 2619 00 Σκουριές που προέρχονται από την κατεργασία του σιδήρου ή του χάλυβα 2621 00 Σκουριές που προέρχονται από την κατεργασία του χαλκού, χημικώς σταθεροποιημένες με σημαντική περιεκτικότητα σε σίδηρο και κατεργασμένες βάσει βιομηχανικών προδιαγραφών που προορίζονται για την οικοδομή και για λειαντικές εφαρμογές 2621 00 Εξουδετερωμένη ερυθρά ιλύς που προέρχεται από την παραγωγή αλουμίνας 2621 00 Χρησιμοποιημένος ενεργός άνθρακας - Θείο σε στερεά μορφή.  - Χλωριούχο νάτριο, ασβέστιο και κάλιο.  ΙΣΡΑΗΛ Όλοι οι τύποι.  ΛΙΘΟΥΑΝΙΑ Όλοι οι τύποι.  ΜΑΛΑΙΣΙΑ Όλοι οι τύποι.  ΜΑΛΤΑ Όλοι οι τύποι.  ΣΛΟΒΑΚΙΚΗ ΔΗΜΟΚΡΑΤΙΑ Όλοι οι τύποι.  ΤΡΙΝΙΝΤΑΝΤ ΚΑΙ ΤΟΜΠΑΓΚΟ Όλοι οι τύποι.     ΠΑΡΑΡΤΗΜΑ Γ   Χώρες προς τις οποίες αποστολές ορισμένων κατηγοριών αποβλήτων αναφερόμενες στο παράρτημα ΙΙ ("πράσινος κατάλογος") του κανονισμού (ΕΟΚ) αριθ. 259/93 του Συμβουλίου πρέπει να εκτελούνται υποκείμενες στη διαδικασία ελέγχου την καθοριζόμενη στο άρθρο 15  του ιδίου κανονισμού. Επίσης δίδονται οι καλυπτόμενες κατηγορίες αποβλήτων του παραρτήματος ΙΙ  ΛΕΥΚΟΡΩΣΙΑ Όλοι οι τύποι.